เงินบาทเปิดตลาด 30.74/76
ธนาคารซีไอเอ็มบีไทย รายงาน เงินบาทเปิดตลาดเช้านี้ 30.74/76 แข็งค่าตามภูมิภาคและค่าเงินยูโร
30 มิ.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ 30.74/76 แข็งค่าตามภูมิภาคและค่าเงินยูโร
นักบริหารเงิน ธนาคารซีไอเอ็มบีไทย เปิดเผย เงินบาทเช้านี้เปิดตลาดที่ระดับ 30.74/76 บาท/ดอลลาร์ แข็งค่าขึ้นเล็กน้อยจากเงินบาทปิดตลาดเมื่อเย็นวานนี้ที่ 30.75/30.80 บาทต่อดอลลาร์ โดยเงินบาทแข็งค่าตามทิศทางในภูมิภาค หลังจากค่าเงินยูโรแข็งค่าขึ้นมาอีกหลังนายกรัฐมนตรีกรีซสามารถโน้มน้าวให้สมาชิกสภาผู้แทนราษฎรของกรีซลงมติผ่านร่างมาตรการรัดเข็มขัด เพื่อปูทางสู่การรับเงินช่วยเหลืองวดใหม่จากกองทุนการเงินระหว่างประเทศ (ไอเอ็มเอฟ) และสหภาพยุโรป (อียู)
ส่วนค่าเงินเยนล่าสุดอยู่ที่ระดับ 80.58/61 เยน/ดอลลาร์ ส่วนค่าเงินยูโร ล่าสุดอยู่ที่ระดับ 1.4479/1.4482 ดอลลาร์/ยูโร 
สำหรับทิศทางเงินบาทวันนี้คาดว่าจะอยู่ระหว่าง 30.70-30.90 บาท/ดอลลาร์
วันนี้ วันพฤหัสบดี กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, สถาบันจัดการด้านอุปทานของสหรัฐ (ISM) เปิดเผยดัชนีภาวะธุรกิจรัฐนิวยอร์คเดือนมิ.ย., และ สมาคมผู้จัดการฝ่ายจัดซื้อแห่งชาติ (NAPM) เปิดเผยดัชนีผู้จัดการฝ่ายจัดซื้อ (PMI) เขตชิคาโกเดือนมิ.ย.